stanford-oval/wikipedia huggingface dataset:
Rikkidirektiivi
Vaikutukset

Rikkirajoitukset olivat ainakin joillekin suomalaisyrityksille etu, sillä yksi tapa yltää tiukempiin rikkirajoihin oli asentaa laivoihin savukaasuja puhdistavia rikkipesureja. Näitä laitteita valmistavat Suomessa ainakin Wärtsilä, Alfa Laval ja Langh Tech. Vuoteen 2013 mennessä Wärtsilältä oli tilattu viitisenkymmentä rikkipesuria. Merenkulun ympäristösääntelyn vaikutuksia pohtineen tutkijaryhmän mukaan rikkisääntelyn kiristyminen maailmassa voi johtaa siihen, että rikkipesuri täytyy asentaa 3 000–10 000 alukseen, minkä markkinapotentiaaliksi tutkijat arvioivat 6–8 miljardia euroa. Wärtsilä hyötyi myös siitä, kun laivoja muunnettiin direktiivin vuoksi kulkemaan kaasun voimalla.
Täytäntöönpanon jälkeen direktiivi on johtanut Euroopan unionin laivaliikenteen rikkipäästöjen huomattavaan vähentymiseen. Itä-Suomen yliopiston ympäristökonfliktien ratkaisun professori Lasse Peltosen mukaan myös teollisuuden alan toimijat ovat ajan myötä muuttaneet näkemystään sääntelystä. Teollisuus näkee kustannusten lisäksi sääntelyssä myös uusia markkinoita ja edelläkävijän etuja. Esimerkiksi vuonna 2019 Elinkeinoelämän päälobbari vaati kunnianhimoisia ilmastotavoitteitaselvennä. UPM ryhtyi kehittämään puupohjaisia biopolttoaineita, joita se mainostaa tehokkaana keinona vähentää laivaliikenteen hiilidioksidi- ja rikkipäästöjäselvennä.
Ruostepyyjuoksija

| Ruostepyyjuoksija |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Pyyjuoksijat Turnicidae
Suku::  Pyyjuoksijat Turnix
Laji::  pyrrhothorax
Kaksiosainen nimi
 Turnix pyrrhothorax  (Gould, 1841) 
Katso myös
   Ruostepyyjuoksija Wikispeciesissä   Ruostepyyjuoksija Commonsissa 
Infobox OKNimi-testi OKIUCN-testi OK: 
Ruostepyyjuoksija (Turnix pyrrhothorax) on pyyjuoksijoiden heimoon kuuluva viiriäistä muistuttava lintulaji. Se on Australian itä- ja pohjoisosien kotoperäinen laji. John Gould kuvaili lajin holotyypin Uuden Etelä-Walesin Aberdeenista vuonna 1841.
Richard Šmehlík

| Richard Šmehlík> Henkilötiedot |
| --- | --- |
Syntynyt: 23. tammikuuta 1970 (ikä 54) Ostrava, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  189 cm
Paino:  100 kg
Pelaajaura
Pääsarjaura:  1988–2003
Seurat:  HC Vítkovice (ČSHL/ČEL) HC Dukla Jihlava (ČSHL) Buffalo Sabres (NHL) Atlanta Thrashers (NHL) New Jersey Devils (NHL)
NHL-varaus:  97. varaus, 1990 Buffalo Sabres
| Stanley Cup  |
| --- | --- | --- |
|  | New Jersey Devils | 2003  |
Richard Šmehlík (s. 23. tammikuuta 1970 Ostrava, Tšekkoslovakia) on uransa lopettanut tšekkiläinen jääkiekkoilija, pelipaikaltaan puolustaja.
Ura > Seurajoukkueissa

Šmehlík aloitti uransa HC Vítkovicessa (silloiselta nimeltään TJ Vítkovice), jossa pelasi kolme kautta Tšekkoslovakian pääsarjassa, kaudet 1988–1989, 1989–1990 ja 1991–1992. Hän palasi joukkueeseen vielä 13 ottelun ajaksi Tšekin pääsarjan kaudella 1994–1995 NHL-kauden alun viivästyttyä työsulun vuoksi. Kauden 1990–1991 hän edusti Dukla Jihlavaa ja oli voittamassa kauden päätteeksi Tšekkoslovakian mestaruutta.
Buffalo Sabres varasi Šmehlíkin vuoden 1990 NHL:n varaustilaisuuden viidennellä kierroksella, 97. varauvuorolla. Hän aloitti NHL:ssä kaksi vuotta myöhemmin ja edusti Sabresiä yhdeksän kautta, vuoteen 2002 asti. Kausista toisella (1993–1994) hän oli joukkueensa eniten pisteitä tehnyt puolustaja uransa ennätyspisteillä (41 tehopistettä, 14 maalia ja 27 syöttöpistettä, 84:ssä runkosarjaottelussa) ja kausista kuudennella (1998–1999) hän pääsi pelaamaan Stanley Cupin loppuotteluissa. Mestaruus meni Dallas Starsille otteluvoitoin 4–2. Kaudella 1995–1996 Šmehlík oli kokonaan pelaamatta polvivammasta johtuen.
Heinäkuussa 2002 Šmehlík teki vapaana pelaajana sopimuksen Atlanta Thrashersin kanssa. Hän ehti pelasi joukkueessa 43 runkosarjaottelua, kunnes siirtyi maaliskuussa 2003, kesken kauden 2002–2003, New Jersey Devilsiin. Devils voitti kauden päätteeksi Stanley Cupin otteluvoitoin 4–3 Mighty Ducks of Anaheimia vastaan. Joukkue jätti käyttämättä Šmehlíkin sopimusoption kaudelle 2003–2004, minkä jälkeen hän ilmoitti pelaajauransa päättymisestä syyskuussa 2003.
Šmehlík pelasi NHL-urallaan 644 runkosarja- ja 88 pudotuspeliottelua. Tehopisteitä hän teki runkosarjassa 195, 49 maalia ja 146 syöttöpistettä, ja pudotuspeleissä 15, maalin ja 14 syöttöpistettä.
Ura > Maajoukkueessa

| Mitalit> Miesten jääkiekko.Maa:   Tšekki. Olympialaiset  | Mitalit> Miesten jääkiekko.Maa:   Tšekki. Olympialaiset  | Mitalit> Miesten jääkiekko.Maa:   Tšekki. Olympialaiset  | Miesten jääkiekko> Maa:   Tšekki. |
| --- | --- | --- | --- |
|  Kultaa | Nagano 1998 | jääkiekko |  |
Maa:   Tšekkoslovakia
|  Olympialaiset  |  Olympialaiset  |  Olympialaiset  |  |
|  Pronssia | Albertville 1992 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Tšekkoslovakia 1992 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Pronssia | Suomi 1990 | jääkiekko |  |
Šmehlík pelasi urallaan sekä Tšekkoslovakian että Tšekin jääkiekkomaajoukkueissa. Hän edusti ensiksi mainittua vuosien 1991 ja 1992 maailmanmestaruuskilpailuissa, vuoden 1991 Kanada-cupissa ja vuoden 1992 talviolympialaisissa, jälkimmäistä puolestaan vuosien 1998 ja 2002 talviolympialaisissa. Hän oli voittamassa olympiapronssia Albertvillessä 1992, MM-pronssia kotikisoissa 1992 ja olympiakultaa Naganossa 1998. Šmehlík pelasi myös Tšekkoslovakian juniorimaajoukkueissa ja oli voittamassa pronssia vuoden 1990 nuorten maailmanmestaruuskilpailuissa.
Richarlison

| Mitalit | Mitalit | Mitalit |  |
| --- | --- | --- | --- |
|  Richarlison vuoden 2019 Copa América -turnauksen loppuottelussa. |  Richarlison vuoden 2019 Copa América -turnauksen loppuottelussa. |  Richarlison vuoden 2019 Copa América -turnauksen loppuottelussa. |  |
Maa:   Brasilia
Miesten jalkapallo
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 |  |  |
| Copa América  | Copa América  | Copa América  |  |
|  Kultaa | Brasilia 2019 |  |  |
|  Hopeaa | Brasilia 2021 |  |  |
Richarlison de Andrade (s. 10. toukokuuta 1997 Nova Venécia) on brasilialainen jalkapalloilija. Hän on pelipaikaltaan hyökkääjä. Hän edustaa Englannin Valioliigassa pelaavaa Tottenham Hotspuria.
Seurajoukkueura

Richarlison edusti kotimaassaan América Mineiroa ja Fluminensea kunnes siirtyi vuonna 2017 Englantiin. Hän pelasi kaudella 2017–2018 Valioliigassa Watfordin kaikissa 38 ottelussa ja teki niissä viisi maalia. Kesällä 2018 hän siirtyi Evertoniin ja pelasi kaudella 2018–2019 Valioliigassa 35 ottelua, joissa hän teki 13 maalia; hän oli joukkueensa paras maalintekijä yhdessä samaan maalimäärään yltäneen Gylfi Sigurðssonin kanssa. Kaudella 2019–2020 hän teki Valioliigan 36 ottelussaan 13 maalia ja oli joukkueensa paras maalintekijä yhdessä Dominic Calvert-Lewinin kanssa. Seuraavalla kaudella Richarlison pelasi Valioliigassa 34 ottelua ja teki niissä seitsemän maalia. Kaudella 2021–2022 hän pelasi 30 valioliigaottelua ja teki niissä kymmenen maalia, millä hän oli yksin joukkueensa paras maalintekijä.
Richarlison siirtyi kesällä 2022 Tottenham Hotspuriin. Avauskaudellaan hän pelasi Valioliigassa 27 ottelua, mutta teki vain yhden maalin. Mestarien liigan  kahdeksassa ottelussa hän teki kaksi maalia. Kaudella 2023–2024 hän teki 28 valioliigaottelussa 11 maalia.
Maajoukkueura

Richarlison pelasi Brasilian maajoukkueessa ensimmäisen maaottelunsa syyskuussa 2018. Hän kuului Copa Américan mestaruuden vuonna 2019 voittaneeseen joukkueeseen ja teki rangaistuspotkusta joukkueensa kolmannen maalin loppuottelussa, jossa Brasilia voitti Perun 3–1. Copa Américassa 2021 hän saavutti hopeaa. MM-kilpailuissa 2022 hän pelasi neljä ottelua ja teki kolme maalia: kaksi alkulohko-ottelussa Serbiaa ja yhden neljännesvälierässä Etelä-Koreaa vastaan. Kesäkuun 2024 puoliväliin mennessä hän on pelannut 48 maaottelua ja tehnyt niissä 20 maalia.
Richarlison voitti olympiakultaa Tokion olympialaisissa 2021 ja teki turnauksen alkulohkossa kolme maalia Saksaa ja kaksi maalia Saudi-Arabiaa vastaan. Hän voitti kisojen maalintekotilaston.
Ring (kirja)

Ring on japanilainen Kōji Suzukin kirjoittama kauhuromaani, joka ilmestyi vuonna 1991. Hideo Nakata ohjasi kirjaan perustuvan elokuvan Ringu vuonna 1998. Ringusta tehtiin vuonna 2002 yhdysvaltalainen uudelleenfilmatisointi The Ring.
Juoni

Lehtireportteri Asakawa koettaa saada selville neljän nuoren ihmisen samanaikaisen kuoleman, joiden takana on kaamea tapaturma. Kaiken takana on videonauha, jonka katsottuaan kuolee seitsemän päivän päästä.
Roberto Lavoie

Roberto Lavoie (9. elokuuta 1962 Petit-Saguenay, Quebec, Kanada – 23. huhtikuuta 2020) oli kanadalainen jääkiekkoilija, joka pelasi suurimman osan urastaan Sveitsissä. Lavoie kävi myös pelaamassa SM-Liigassa KalPassa kaudella 1986–1987.
Lavoie aloitti ammattilaisuransa QMJHLssa kaudella 1979–1980. Viiden junioriliigassa vietetyn kauden jälkeen hän solmi sopimuksen AHL-liigan Binghampton Whalersiin jossa pelasi kauden 1983–1984 sekä edeltävän kauden kaksi viimeistä ottelua. Yhden AHL-kauden jälkeen Lavoie siirtyi pelaamaan Sveitsiin, jossa pelasi kaikkiaan kahdeksan kautta ja lopetti ensimmäisen kerran kevääseen 1993. Syksyllä 1998 Lavoie palaisi kaukaloon QSPHL liigan Jonquière Condorsin riveissä vielä kahdeksi kaudeksi.
Roberto La Rocca

Roberto La Rocca (s. 9. heinäkuuta 1991 Caracas) on venezuelalainen moottoriurheilija. Hän aloitti uransa vuonna 2009 Skip Barber Southern Regional -sarjassa sijoittuen sarjan neljänneksi. Vuonna 2010 La Rocca piti välivuotta kilpailemisesta, kunnes siirtyi vuonna 2011 F2000 Championship -sarjaan sijoittuen sarjan viidenneksi. Vuonna 2012 hän jatkoi sarjassa voittaen sarjan mestaruuden. Hän ajoi samana vuonna myös Formula 3 Brazil Open ja European F3 Open -sarjoissa. Vuonna 2013 La Roccan oli tarkoitus kilpailla GP3-sarjassa. Hänen sponsorinsa lopettivat kuitenkin hänen tukemisensa johtuen maan poliittisesta tilanteesa Venezuelan presidentin Hugo Chavezin kuoleman takia. Lopulta hänet korvasi Carmen Jordá. La Rocca siirtyi takaisin jatkamaan European F3 Open -sarjassa. Hän ajoi kuusi kilpailua saavuttaen yhden kolmossijan. Samana vuonna hän sijoittui Formula 3 Brazil Open -sarjan toiseksi. Hän kilpaili loppuvuonna kuusi kilpailua Auto GP World Series -sarjassa saavuttaen 20 pistettä.
Robert John Burke

| Robert John Burke> Henkilötiedot |
| --- | --- |
Koko nimi:  John Burke
Syntynyt: 12. syyskuuta 1960 (ikä 64)  Washington Heights, New York
Näyttelijä
Taiteilijanimet:  Robert Burke
Aktiivisena:  1981–
Merkittävät roolit:  RoboCop (RoboCop 3) Ed Tucker (Kova laki: Erikoisyksikkö)
Aiheesta muualla
IMDb 
Elonet
Robert John Burke (12. syyskuuta 1960 Washington Heights, New York, Yhdysvallat) on yhdysvaltalainen näyttelijä, joka tunnetaan kenties parhaiten RoboCopin roolista, korvatessaan Peter Wellerin elokuvassa RoboCop 3.
Ura

Burke on tullut tutuksi RoboCop-roolin lisäksi myös televisiosarjasta Kylmä rinki, jossa hän esitti agentti Pierce Tayloria. Burkella oli myös pieni rooli elokuvassa München vuodelta 2005, jossa hän esitti kadulla humalassa hoipertelevaa amerikkalaista turistia. Burke näytteli myös roolin sarjassa Gossip Girl päähenkilö Chuck Bassin isää Bart Bassia kaikkien kuuden kauden ajan. Burkella oli myös toistuva sivurooli tv-sarjassa Kova laki: Erikoisyksikkö, jossa hän esitti NYPD:n sisäisen tutkinnan osaston tutkija Ed Tuckeria kaikkiaan 29 jaksossa vuosina 2002–2017.
Hän opiskeli näyttelemistä New Yorkin konservatorisessa yliopistossa.
Aiheesta muualla

Robert John Burke TV.comissa (Arkistoitu – Internet Archive) (englanniksi)
Ruandan isänmaallinen rintama

Ruandan isänmaallisen rintaman tunnus
Ruandan isänmaallinen rintama (ransk. Front patriotique rwandais, FPR) on ruandalainen puolue ja entinen kapinallisryhmä. Sen nykyinen johtaja on Paul Kagame. RPF kukisti Ruandan kansanmurhaan päättyneessä sisällissodassa presidentti Juvénal Habyarimanan MRND-puolueen hallituksen ja nousi maan johtoon vuonna 1994.
FPR:n perustivat Ugandassa vuonna 1987 sinne pakolaisina paenneet tutsit.
Aiheesta muualla

Rwandan Patriotic Front Human Rights Watchin raportti (1999)
Rodos FC

Rodos FC on vuonna 1968 perustettu kreikkalainen jalkapalloseura, jonka kotipaikka on nimensä mukaisesti Ródos. Rodos FC pelaa Kreikan neljänneksi korkeimmalla sarjatasolla, eli Delta Ethnikissä.
Rodos FC pelasi Kreikan Superliigassa vuosina 1978–1980 sekä 1981–1983. Tästä alkoi kuitenkin alamäki, kunnes joukkue vuonna 2003 nousi kolmanneksi korkeimmalle sarjatasolle. Nykyiselle sarjatasolle joukkue nousi kaudeksi 2009–2010.
Rino Fisichella

| Salvatore Fisichella |
| --- | --- |
 Rino Fisichella
Henkilötiedot
Syntynyt: 25. elokuuta 1951 (ikä 73) Codogno, Italia
Ammatti:  titulaaripiispa
Titteli:  paavillisen neuvoston uuden evankelisoinnin edistämisyhdistyksen puheenjohtaja
Muut tiedot
Lempinimet:  Rino
Aktiivisena:  1976-
Järjestö:  katolinen kirkko
Edeltäjä:  ensimmäinen tehtävässään
Salvatore "Rino" Fisichella (s. 25. elokuuta 1951 Codogno) on italialainen roomalaiskatolisen kirkon titulaarinen arkkipiispa. Hän toimii paavillisen neuvoston uuden evankelisoinnin edistämisyhdistyksen puheenjohtajana. Tuossa virassa hän on toiminut vuodesta 2010 asti. Fisichella on toiminut pappina vuodesta 1976 ja piispana vuodesta 1998 asti.
Elämä

Vuonna 1951 syntyneestä Fisichellasta tuli Rooman pappi vuonna 1976. Vuonna 1998 hänestä tuli Rooman apulaispiispa ja samana vuonna hänestä tuli myös Vicohabentian titulaaripiispa. Vuodesta 2008 vuoteen 2010 Fisichella toimi Paavillisen neuvoston akatemia elämää varten -järjestön puheenjohtajana. Kesäkuussa 2010 hänestä tuli paavillisen neuvoston uuden evankelisoinnin edistämisyhdistyksen puheenjohtaja. Vuosina 2002-2010 Fisichella toimi myös Paavillisen lateraaniyliopiston rehtorina.
Salvatore Fisichellan vaakuna
Rocca

Rocca on seuraavien henkilöiden sukunimi:
Antonio Rocca (1888–1979), argentiinalainen roomalaiskatolinen piispa
Giorgio Rocca (s. 1975), italialainen alppihiihtäjä
Roberto La Rocca (s. 1991), venezuelalainen moottoriurheilija
Sav Rocca (s. 1973), australialainen australialaisen ja amerikkalaisen jalkapallon ammattilaispelaaja
Ruandan kansallinen yliopisto

| Ruandan kansallinen yliopisto> National University of Rwanda Université nationale du Rwanda  Kaminuza nkuru y’u Rwanda |
| --- | --- |

Motto:  Excellence in Education and Service to the People
Perustettu:  1963
Lakkautettu:  2013
Tyyppi:  julkinen
Sijainti:  Butare (Huye),  Ruanda
Sivusto:  seuraaja (2013-): Ruandan yliopisto www.ur.ac.rw
Ruandan kansallinen yliopisto (ransk. Université Nationale du Rwanda) oli Ruandan suurin yliopisto. Se perustettiin vuonna 1963 ja sijaitsee Butaren kaupungissa. Ruandan kansallinen yliopisto – samoin kuin muut maan korkeakoulut – yhdistettiin vuonna 2013 osaksi tuolloin perustettua Ruandan yliopistoa.
Yliopiston toiminta kärsi Ruandan sisällissodasta 1990-luvun alussa. Sen toiminta lakkautettiin pian Ruandan kansanmurhan jälkeen vuonna 1994, mutta se avattiin jälleen huhtikuussa 1995.
Aiheesta muualla

Viralliset sivut (Arkistoitu – Internet Archive) (englanniksi)
Rinnemetsäkerttunen

| Rinnemetsäkerttunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkkalinnut Locustellidae
Suku::  Sirkkalinnut Locustella
Laji::  seebohmi
Kaksiosainen nimi
 Locustella seebohmi  (Brooks, 1875) 
Synonyymit
 Bradypterus seebohmi 
Katso myös
   Rinnemetsäkerttunen Wikispeciesissä   Rinnemetsäkerttunen Commonsissa 
Infobox OKNimi-testi OKIUCN-testi OK: 
Rinnemetsäkerttunen (Locustella seebohmi) on sirkkalintujen heimoon kuuluva varpuslintu.
Levinneisyys

Rinnemetsäkerttusta tavataan vain Luzonin saarella Filippiineillä. Lajin ei kuitenkaan uskota olevan harvinainen, mutta sitä on kuvattu vaikeasti havaittavaksi ja se on muutenkin huonosti tunnettu. Se on kuitenkin luokiteltu elinvoimaiseksi.
Rob Knox

| Rob Knox> Henkilötiedot |
| --- | --- |
Koko nimi:  Robert Knox
Syntynyt: 21. elokuuta 1989 Kent, Englanti
Kuollut: 24. toukokuuta 2008 (18 vuotta) Sidcup
Aiheesta muualla
IMDb
Robert "Rob" Knox (21. elokuuta 1989 Kent, Englanti – 24. toukokuuta 2008 Sidcup, Englanti) oli brittiläinen näyttelijä. Hän esiintyi velho-oppilas Marcus Belbyn roolissa elokuvassa Harry Potter ja puoliverinen prinssi (2008). Knox esiintyi myös The Bill- ja Tonight With Trevor McDonald -sarjoissa.
Knox kuoli puukotuksen uhrina Sidcupissa Englannissa  Metro Bar -baarin edustalla toukokuussa 2008. Hän yritti suojella nuorempaa pikkuveljeään Jamieta. Rob Knox kuoli puukotuksessa saamiinsa vammoihin sairaalassa. Puukotukseen syyllistyi 22-vuotias Karl Bishop. Bishop sai neljä elinkautista tuomiota murhasta ja joutuu istumaan tuomiosta vähintään 20 vuotta vankilassa.
Aiheesta muualla

Rob Knox Internet Movie Databasessa. (englanniksi)
Rob Hollink

| Rob Hollink |
| --- | --- |
 Hollink WPT Five Star Poker Classic 2005 -turnauksessa ylärivissä toinen oikealta.
Henkilötiedot
Kansalaisuus:   Alankomaat
Pokerinpelaaja
WSOP-voitot:  1
WSOP-rahasijat:  17
WPT-voitot:  0
EPT-voitot:  1
Turnausansiot (USD):  2 250 166
Päivitetty:  10. syyskuuta 2007
Rob Hollink (s. 27. maaliskuuta 1962, Enschede) on alankomaalainen pokeriammattilainen.
Hollink on saavuttanut menestystä sekä omaha että texas hold'em -turnauksissa. Pot limit omahassa Hollink on voittanut Master Classics of Pokerissa vuonna 2001, Austrian Mastersissa 2002, Euro Finals of Pokerissa 2003 ja World Heads-Up Poker Championshipissa 2004. Hän oli World Series of Pokerin 2 500 dollarin sisäänoston pot limit omaha -turnauksessa kahdeksan vuonna 2003 ja samana vuonna WSOP:n $ 5,000 Seven Card Stud -turnauksessa kuudes.
Hollinkin uran toistaiseksi suurin voitto on European Poker Tourin Grand Finalin ykköstila Monte Carlosta maaliskuulta 2005. 211 pelaajan turnauksen voitosta Hollink ansaitsi 635 000 euroa.
World Poker Tourilla Hollink on ollut kerran finaalipöydässä: kolmannen kauden WPT Championship -turnauksessa, jossa hän oli Tuan Len voittaessa viides.
Syyskuussa 2007 Hollinkin turnausansiot ylittivät 2,2 miljoonaa dollaria.
Aiheesta muualla

Viralliset kotisivut (Arkistoitu – Internet Archive) (luettu 27.3.2007)
Rob Hollink The Hendon Mob Poker Databasessa (englanniksi)
WPT:n profiili (luettu 27.3.2007)
Rise of the Rōnin

| Rise of the Rōnin |
| --- | --- |

Kehittäjä:  Team Ninja
Julkaisija:  Sony Interactive Entertainment
Jakelija:  PlayStation Store
Säveltäjä:  Inon Zur
Julkaistu:   22. maaliskuuta 2024
Lajityyppi:  toimintaroolipeli
Pelimuoto:  yksinpeli, moninpeli ja yhteistyömoodi
Alusta:  PlayStation 5
Lisenssi:  Suljettu lisenssi
Jakelumuoto:  Digitaalinen jakelu ja Ultra HD Blu-ray
Lisää peliartikkeleitaVideopelien teemasivulla
Rise of the Rōnin on Team Ninjan kehittämä toimintaroolipeli, joka on julkaistu PlayStation 5:lle 22. maaliskuuta 2024.
Pelaaminen

Peli sijoittuu vuoden 1863 Japaniin. Peli on ollut kehityksessä seitsemän vuotta.
Pelissä voi tehdä oman hahmon, ja pelissä voi vaihtaa hahmoa kesken taistelun. Pelissä on verkossa toimiva neljän pelaajan yhteistyöpeli. Pelissä ei ole pelaajien välistä taistelua (PvP).
Vastaanotto

Peli sai GameSpotin arvostelussa arvosanaksi 7/10. Arvostelun mukaan pelin taistelu ja ohjaus vaatii opettelua ja se voi olla epäintuitiivista. Tehtävät voivat toistaa liikaa itseään. Kehuja sai suuri joukko hahmoja, joilla on mielenkiintoisia yksilöllisiä tarinoita ja pelin historiallinen narratiivi. Myös taistelun nopeatempisuus ja strategisuus saivat kehuja.
Peli sai IGN:n arvostelussa arvosanaksi 7/10. Peli sai kehuja historiallisesta taustasta, vaikeasta mutta reilusta taistelusta, sekä fiksusta roolipelisuunnittelusta. Peli sai kritiikkiä ylimääräisestä sotkusta kartalla, paisuneista järjestelmistä ja ylimääräisistä roskatavaroista.
Roberto Larraz

| Mitalit | Mitalit | Mitalit |  |
| --- | --- | --- | --- |
|  Roberto Larraz vuonna 1936. |  Roberto Larraz vuonna 1936. |  Roberto Larraz vuonna 1936. |  |
Maa:   Argentiina
Miesten miekkailu
|  Olympialaiset  |  Olympialaiset  |  Olympialaiset  |  |
|  Pronssia | Amsterdam 1928 | floretti, joukkuekilpailu |  |
Roberto Larraz (20. elokuuta 1898 Buenos Aires, Argentiina – 27. marraskuuta 1978 Buenos Aires, Argentiina) oli argentiinalainen miekkailija. Hän kilpaili neljissä kesäolympialaisissa vuosina 1924–1936. Larraz sai mitalin Amsterdamin olympialaisissa 1928, kun hän oli mukana floretin joukkuekilpailussa pronssia saaneessa joukkueessa.
Aiheesta muualla

Roberto Larraz Kansainvälinen olympiakomitea. (englanniksi)
Rocasin atolli

| Rocas |
| --- | --- |

Merialue:  Atlantin valtameri
Pinta-ala:  7,5 km²
Valtio
Valtio:   Brasilia
Osavaltio:  Rio Grande do Norte
Väestö
Väkiluku:  0
Rocasin atollin sijainti
Rocasin atolli on asumaton atolli, joka kuuluu hallinnollisesti Rio Grande do Norten osavaltioon Brasiliassa. Atollin pinta-ala on 7,5 km² ja ellipsinmuotoisen saaren pidempi akseli on 3,7 ja lyhyempi 2,5 kilometriä pitkä.
Atolli on suojelualue ja se listattiin UNESCOn maailmanperintöluetteloon vuonna 2001 yhdessä viereisen Fernando de Noronhan saariston kanssa. Suojelualueella asuu useita eri kilpikonna-, hai-, delfiini-, ja merilintulajeja. Atolli koostuu pääasiassa korallista ja punalevistä.
Roope Rautiainen

| Henkilötiedot |
| --- | --- | --- | --- |
Syntymäaika: 7. elokuuta 1989 (ikä 35)
Syntymäpaikka: Valkeala, Suomi
Pelipaikka: keskikenttäpelaaja
Pituus: 175 cm
Junioriseurat
2001–2004: Kumu JT
2005–2008: MyPa
Seurat
| Vuodet | Seura | O | (M) |
| 2009–2010 | MyPa | 3 | (0) |
| 2009 | → KTP (laina) | 6 | (0) |
| 2009 | → MP (laina) | 8 | (0) |
| 2010 | → FC Kuusankoski (laina) | 9 | (0) |
| 2011 | HaPK | 18 | (0) |
| Yhteensä | Yhteensä | 44 | (0) |
 Seurajoukkueuran tilastot kattavat vain kansalliset sarjat.
Roope Rautiainen (s. 7. elokuuta 1989 Valkeala) on entinen suomalainen jalkapalloilija. Hän oli pelipaikaltaan keskikenttäpelaaja.
Rautiainen edusti juniorina Kumu JT:tä ja B-juniori-ikäisestä lähtien Myllykosken Palloa. Seuran Veikkausliiga-joukkueen kokoonpanoon hän nousi kaudeksi 2009, jonka aikana hän pelasi myös lainalla Kakkosen Kotkan Työväen Palloilijoissa ja Mikkelin Palloilijoissa. Veikkausliigassa hän debytoi 8. toukokuuta 2010 ottelussa Jyväskylän Jalkapalloklubia vastaan. Vuoden 2010 aikana hän pelasi MyPan riveissä myös Eurooppa-liigan karsintaotteluissa.
Kaudeksi 2011 Rautiainen siirtyi Haminan Pallo-Kissojen joukkueeseen.
Aiheesta muualla

Roope Rautiaisen esittely Veikkausliigan sivustolla
Rummukainen

Rummukainen on muun muassa seuraavien henkilöiden sukunimi:
Anja Rummukainen (1939–2003), suomalainen pesäpalloilija
Kari Rummukainen (s. 1962), suomalainen teoreettinen fyysikko
Kauko Rummukainen (1921–2008), suomalainen sotilas
Mark Rummukainen (s. 1982), australialainen jääkiekkoilija
Markku Rummukainen (s. 1966), suomalainen meteorologia ja ilmastotieteen professori
Netta Rummukainen (s. 1996), suomalainen pesäpalloilija
Senja Rummukainen (s. 1994), suomalainen sellisti.
| --- | --- |
: Tällä täsmennyssivulla luetellaan henkilöitä, joilla on sama sukunimi.